6387 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

25 ΝΟΕΜΒΡΙΟΥ 1992 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

692 


ΠΕΡΙΕΧΟΜΕΝΑ 


ΑΡΘΡΟ 3 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Έγκριση του εσωτερικού κανονισμού λειτουργίας του Ωνασείου 

Καρδιοχειρουργικού Κέντρου. ... 1 

Τροποποίηση του Καταστατικού της «ΙΝΤΕΚΤΚϋδΤ Α.Ε.Δ.Α,Κ.» 

και αύξηση του μετοχικού της Κεφαλαίου. 2 

Μεταβίβαση μετοχών της «ΛΕΩΝ ΔΕΠΟΛΑΣ ΧΡΗΜΑΤΙΣΤΗ¬ 
ΡΙΑΚΗ Α.Ε.». 3 

Ορισμός του Νικολάου Κατσόμαλου ως Β’ Χρηματριστηριακού Εκ¬ 
προσώπου της ΑΒΑΞ ΧΡΗΜΑΤΙΣΤΗΡΙΑΚΗΣ Α.Ε. 4 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αρ.Β, Α3«/ί0195 (1) 

Έγκριση του εσωτερικού κανονισμού λειτουργίας του Ωνασείου Καρδιο¬ 
χειρουργικού Κέντρου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των άρθρων 13 και 15 του Ν. 2012/92 «Κύρωση 
συμβάσεων μεταξύ του Ελληνικού Δημοσίου και του ιδρύματος ΚΟΙ¬ 
ΝΩΦΕΛΕΣ ΙΔΡΥΜΑ ΑΛΕΞΑΝΔΡΟΣ Σ. ΩΝΑΣΗΣ και ίδρυση νομι¬ 
κού προσώπου ιδιωτικού δικαίου με την επωνυμία «ΩΝΑΣΕΙΟ ΚΑΡ¬ 
ΔΙΟΧΕΙΡΟΥΡΓΙΚΟ ΚΕΝΤΡΟ» (ΦΕΚ 28/Α/27.2.92). 

2. Την υπ’ αριθμ. 1/22.10.92 απόφαση του Δ.Σ. του ΩΝΑΣΕΙΟΥ 
ΚΑΡΔ/ΚΟΥ ΚΕΝΤΡΟΥ, αποφασίζουμε: 

1. Εγκρίνουμε τον καταρτισθέντα υπό του Δ.Σ. του ΩΝΑΣΕΙΟΥ 
ΚΑΡΔ/Κ0Υ ΚΕΝΤΡΟΥ εσωτερικό κανονισμό λειτουργίας αυτού, το 
περιεχόμενο του οποίου έχει ως ακολούθως: 

ΑΡΘΡΟ 1 

Νομική Μορφή - Σφραγίδα - Έμβλημα 

1. Το Ωνάσειο Καρδιοχειρουργικό Κέντρο, το οποίο ιδρύθηκε με τον 
από 27.2.1992 Νόμο 2012 (ΦΕΚ 28/Α/92) ως νομικό πρόσωπο ιδι¬ 
ωτικού δικαίου, υπάγεται στις διατάξεις του Νόμου αυτού και οργανώ¬ 
νεται και λειτουργεί σύμφωνα με τις διατάξεις του παρόντος κανονι¬ 
σμού. 

2. Το Κέντρο έχει σφραγίδα στρογγυλή στην οποία αναγράφεται πε¬ 
ριμετρικά «ΩΝΑΣΕΙΟ ΚΑΡΔΙΟΧΕΙΡΟΥΡΓΙΚΟ ΚΕΝΤΡΟ» και στη 
μέση φέρει το έμβλημά του, το οποίο είναι η προοπτική απεικόνιση του 
Κέντρου. 

ΑΡΘΡΟ 2 
Δύναμη Κλινών 

Η συνολική δύναμη του Κέντρου είναι εκατόν δώδεκα (112) κλίνες. 


Διάκριση Υπηρεσιών 

1. Το Ωνάσειο Καρδιοχειρουργικό Κέντρο απαρτίζεται από τις Υπη¬ 
ρεσίες: 

(α) Ιατρική, 

(β) Νοσηλευτική, 

(γ) Διοικητική. 

2. Οι Υπηρεσίες αυτές είναι μεταξύ τους ισότιμες, διαθέτουν διακε¬ 
κριμένη συγκρότηση και ιεραρχική διάρθρωση, και υπάγονται ιεραρ¬ 
χικά η μεν Ιατρική στον Πρόεδρο του Διοικητικού Συμβουλίου (Δ.Σ.) 
του Κέντρου, οι δε άλλες Υπηρεσίες στον Γ ενικά Διευθυντή του Κέντρου. 

ΑΡΘΡΟ 4 

Διάρθρωση Ιατρικής Υπηρεσίας 

Η Ιατρική Υπηρεσία (ΙΥ) αποτελεί Διεύθυνση και διαρθρώνεται σε 
Τομείς ως εξής: 

(α) τον Καρδιοχειρουργικό, με δύναμη 66 κλινών, 

(β) τον Καρδιολογικό, με δύναμη 46 κλινών, και 
(γ) τον Εργαστηριακό, 

Κάθε Τομέας διαρθρώνεται σε Τμήματα και Μονάδες/Εργαστήρια 
ως εξής: 

(α) Καρδιοχειρουργικός Τομέας: 

(αΐ) Τμήματα: Τρία (3) Καρδιοχειρουργικά με συνολική δύναμη 48 
κλινών, 

Ένα (1) Αναισθησιολογικό άνευ κλινών. 

Ένα (1) Εντατικής και Ημιεντατικής θεραπείας με δύναμη 18 κλι¬ 
νών. 

(α2) Παράλληλα στον Καρδιοχειρουργικό Τομέα λειτουργούν Εξω¬ 
τερικά Ιατρεία τακτικών και επειγόντων περιστατικών. 

(β) Καρδιολογικός Τομέας: 

(βΐ) Τμήματα: Ένα (1) Καρδιολογικό με δύναμη 26 κλινών. 

(β2) Μονάδες: Μια (1) Μονάδα Εντατικής Θεραπείας με δύναμη 8 
κλινών. 

Μια (1) Μονάδα Ημιεντατικής Θεραπείας με δύναμη 12 κλινών, 
Μια (1) Μονάδα Παιδοκαρδιολογίας άνευ κλινών. 

Μια (1) Μονάδα Αποκατάστασης Καρδιοπαθών άνευ κλινών, 

Ένα (1) Εργαστήριο Αναιμάκτων Διαγνωστικών Μεθόδων, 

Ένα (1) Αιμοδυναμικό Εργαστήριο, 

Ένα (1) Εργαστήριο Ηλεκτροφυσιολογίας, 

Ένα (1) Εργαστήριο Πυρηνικής Καρδιολογίας. 

(β3) Παράλληλα στον Καρδιολογικό Τομέα λειτουργούν Εξωτερικά 
Ιατρεία τακτικών και επειγόντων περιστατικών. 

(γ) Εργαστηριακός Τομέας: 

(γΐ) Εργαστήρια: Ένα (1) Μικροβιολογικό, Βιοχημικό, Ραδιοανα- 
σολογικό, Αιματολογικό και Σταθμός Αιμοδοσίας, 

Ένα (1) Ανοσολογικό, 

Ένα (1) Παθολογοανατομιχό, 

Ένα (1) Ακτινοδιαγνωστικό. 

Ένας αϊτό τους Διευθυντές των επιμέρους Τμημάτων έκαστου Το¬ 
μέα, ορίζεται με απόφαση του Δ.Σ. του Κέντρου, Προϊστάμενος του εν 
λόγω τομέα. ■ * 

ΑΡΘΡΟ 5 

Διάρθρωση Νοσηλευτικής Υπηρεσίας 

1. Η Νοσηλευτική Υπηρεσία (ΝΥ) αποτελεί Διεύθυνση και διαρθρώ- 

'· : $ται σε (2) υποδιευθύνσεις ως εξής: 
ία) . . υτιχή Υποδιεύθυνση: 

Τα 1. μ ):ης Υποδιεύθυνσης αυτής καλύπτουν τα τμήματα του 
Καρδιο,' , : .ού Τομέα της Ιατρικής Υπηρεσίας και τα Χειρουρ¬ 
γεία. 

(β) Β Νοσηλευτική Υποδιεύθυνση: 

Τα Τμήματα της Υποδιεύθυνσης αυτής καλύπτουν τις Μονάδες και 
τα Εργαστήρια του Καρδιολογικού και του Εργαστηριακού Τομέα της 
Ιατρικής Υπηρεσίας, καθώς και τα Εξωτερικά Ιατρεία τακτικών και 
επειγόντων περιστατικών. 

2. Με απόφαση του Δ.Σ. του Κέντρου είναι δυνατόν να μεταφέρονται 
νοσηλευτικά Τμήματα από τον ένα Νοσηλευτικό Τομέα στον άλλο, υπό 
την προϋπόθεση της τήρησης των ορίων κάλυψης νοσηλευτικών κλινών 
ανά Νοσηλευτικό Τμήμα. 

ΑΡΘΡΟ 6 

Διάρθρωση Διοικητικής Υπηρεσίας 

1. Η Διοικητική Υπηρεσία (ΔΥ) αποτελεί Διεύθυνση και διαρθρώνε¬ 
ται σε τέσσερα (4) τμήματα και ένα (1) αυτοτελές γραφείο: 

(α) Τμήμα Διοικητικού, 

(β) Τμήμα Οικονομικού, 

(γ) Τμήμα Τεχνικού, 

(δ) Τμήμα Βιοϊατρικής Τεχνολογίας, 

(ε) -στολές Γραφείο Νομικού Συμβούλου, υπαγόμενο απ’ ευθείας 

στον ί.·:,··· ου Δ.Σ. του Κέντρου. 

-■ .,.ί)μα Διοικητικού υπάγονται τα εξής γραφεία: 

- ί . . .. ί Προσωπικού, 

·- Γραφείο Πληροφορικής & Οργάνωσης, 

- Γραφείο I ραμματείας, 

- Γραφείο Κίνησης Ασθενών, 

- Γραφείο Ιατρικών Αρχείων, 

- Γραφείο Ασφάλειας, 

- Γραφείο Κοινωνικής Υπηρεσίας, 

- Γραφείο Δημοσίων και Διεθνών Σχέσεων, 

- Γ ραφείο Εκπαίδευσης. 

(β) Στο τμήμα Οικονομικού υπάγονται τα εξής γραφεία: 

- Γραφείο Οικονομικού, 

- Γραφείο Προμηθειών, 

- Γραφείο Διατροφής, 

- Γ ραφείο Επιστασίας, 

- Γραφείο Ιματισμού, 

- Φαρμακείο. 

ΑΡΘΡΟ 7 

Αρμοδιότητες Υπηρεσιών 

Οι αρμοδιότητες των Υπηρεσιών του Ωνασείου Καρδιοχειρουργικού 
Κέντρου ορίζονται ως ακολούθως: 

1 (λ αρμοδιότητες της Ιατρικής Υπηρεσίας είναι: 

.ίΑμ·)·; >α*ι προαγωγή της υγείας, της έρευνας και της εκ- 

- '-ΐνφ./ρή υ/,ημίιοιών υγείας. 

κμμ .ιι.μ,.'Λ, και ο έλεγχος των παρεχομένων υπηρεσιών, 

. ^ των κανόνων της ιατρικής ηθικής και δεοντολογίας, 
λ. ' αρμοδιότητες της Νοσηλευτικής Υπηρεσίας είναι: 

(α) ιΐ παροχή νοσηλείας στους ασθενείς, σύμφωνα με τους κανόνες 
της Νοσηλευτικής και τις ιατρικές κατευθύνσεις των υπευθύνων ιατρών, 
(β) Η προώθηση και προαγωγή της νοσηλευτικής και της εκπαίδευ¬ 
σης στον τομέα αυτό, 


(γ) Ο προγραμματισμός και ο έλεγχος των παρεχομένων υπηρεσιών. 

3. Οι αρμοδιότητες της Διοικητικής Υπηρεσίας είναι: 

3.1. Τμήμα Διοικητικού. 

3.1.1. Γραφείο Προσωπικού. 

Το Γραφείο αυτό: . 

(α) Επιμελείται όλων των θεμάτων των σχετικών με την υπηρεσιακή 
κατάσταση του Προσωπικού του Κέντρου. 

(β) Εποπτεύει και ελέγχει το Προσωπικό της Νοσηλευτικής, Διοικη¬ 
τικής και Τεχνικής Υπηρεσίας του Κέντρου. 

3.1.2. Γραφείο Πληροφορικής και Οργάνωσης. 

Στις αρμοδιότητες του Γραφείου αυτού εμπίπτουν: 

(α) Η οργάνωση και λειτουργία της μηχανογράφησης του Κέντρου 
και επεξεργασία και τήρηση μηχανογραφικών στατιστικών στοι¬ 
χείων. 

(β) Η παροχή υποστήριξης σε θέματα πληροφορικής όλων των τμη¬ 
μάτων του Κέντρου και η ανάπτυξη εξειδικευμένων πληροφοριακών συ¬ 
στημάτων. 

(γ) Η παροχή και διακίνηση πληροφοριών στις Υπηρεσίες του Κέ¬ 
ντρου, στο Υπουργείο Υγείας, Πρόνοιας και Κοινωνικών Ασφαλίσεων 
και άλλους αρμόδιους φορείς. 

3.1.3. Γραφείο Γραμματείας. 

Το Γραφείο αυτό έχει την ευθύνη: 

(α) Της οργάνωσης της γραμματειακής υποστήριξης του Κέντρου, 
σύμφωνα με τις αποφάσεις της Διοικητικής και των άλλων Υπηρεσιών 
του Κέντρου. 

(β) Της τήρησης του Γενικού Πρωτοκόλλου. 

(γ) Της διακίνησης της αλληλογραφίας. 

(δ) Της γραμματειακής υποστήριξης των τακτικών Εξωτερικών Ια¬ 
τρείων, συμπεριλαμβανομένης της τήρησης αρχείων και βιβλίων κίνη- 
σης, της ρύθμισης της σειράς προσέλευσης, της υποδοχής και εξυπηρέ¬ 
τησης των προσερχομένων στα Εξωτερικά Ιατρεία ασθενών. 

(ε) Της γραμματειακής υποστήριξης του ιατρικού προσωπικού, συ- 
μπεριλαμβανομένης της τήρησης των ιατρικών φακέλλων. 

(στ) Της χορήγησης, κατόπιν αιτήσεως, πιστοποιητικών σε νοσηλευ- 
θέντες ασθενείς. 

3.1.4. Γραφείο Κίνησης Ασθενών. 

Στις αρμοδιότητες του Γραφείου αυτού εντάσσονται: 

(α) Η έκδοση εισιτηρίων/εξιτηρίων για την εισαγωγή/έξοδο των 
ασθενών από το Κέντρο. 

(β) Η τήρηση βιβλίου με τον αριθμό των εκάστοτε κενών κλινών, πα¬ 
ράλληλα με την τήρηση καταλόγου αναμονής εισαγωγής ασθενών και η 
έγκαιρη ενημέρωση αυτών για την επικείμενη εισαγωγή τους. 

(γ) Η τήρηση βιβλίου νοσηλευομένων ασθενών και η παροχή πληρο¬ 
φοριών κίνησής των. 

3.1.5. Γραφείο Ιατρικών Αρχείων. 

Το Γ ραφείο αυτό έχει την ευθύνη της δημιουργίας, ενημέρωσης, φύ¬ 
λαξης και διανομής στους αρμοδίως ενδιαφερομένους των Ιατρικών 
Φακέλλων όλων των ασθενών (νοσηλευθέντων, νοσηλευομένων και 
εξωτερικών). 

3.1.6. Γραφείο Ασφάλειας. 

Το Γραφείο αυτό επωμίζεται την ευθύνη της τήρησης της τάξης και 
της ασφάλειας του προσωπικού και των νοσηλευομένων ασθενών, κα¬ 
θώς και του κτιρίου και του πάσης φύσεως εξοπλισμού του. Στις ευθύνες 
του Γραφείου αυτού εντάσσεται και η πυρασφάλεια. 

3.1.7. Γραφείο Κοινωνικής Υπηρεσίας. 

Αποστολή του Γραφείου αυτού είναι η συμπαράσταση σε κοινωνικά 
προβλήματα νοσηλευομένων ασθενών, η διερεύνηση των αιτίων τους 
και η φροντίδα αντιμετώπισής τους, στα πλαίσια της γενικότερης Κοι¬ 
νωνικής Πολιτικής της Πολιτείας. 

3.1.8. Γραφείο Δημοσίων και Διεθνών Σχέσεων. 

Το Γραφείο αυτό έχει την ευθύνη: 

(α) Της προβολής της ερευνητικής και εκπαιδευτικής δραστηριότη¬ 
τας, καθώς και των επιστημονικών και νοσηλευτικών επιτευγμάτων 
του Κέντρου. 

(β) Της επικοινωνίας με τα Μέσα Μαζικής Ενημέρωσης. 

(γ) Της υποστήριξης διοργάνωσης εξειδικευμένων συνεδρίων/ 
σεμιναρίων και της ανάπτυξης δεσμών συνεργασίας με διεθνή Νοσηλευ¬ 
τικά και Ερευνητικά Κέντρα. 

3.1.9. Γραφείο Εκπαίδευσης. 

Το Γραφείο αυτό έχει την ευθύνη της οργάνωσης και του συντονισμού 
των εκπαιδευτικών δραστηριοτήτων όλων των Υπηρεσιών του Κέντρου. 

3.2. Τμήμα Οικονομικού. 

3.2.1. Γραφείο Οικονομικού. 

Οι αρμοδιότητες του Γραφείου αυτού είναι: 

(α) Η μελέτη των οικονομικών αναγκών του Κέντρου και η διατύ¬ 
πωση προτάσεων για την κατάρτιση του Προϋπολογισμού του Κέντρου. 

(β) Η πραγματοποίηση δαπανών, η εκκαθάριση των αποδοχών προ¬ 
σωπικού και των λοιπών αποζημιώσεων. 

(γ) Η κατάρτιση ισολογισμού και απολογισμού, η τήρηση λογιστικών 
βιβλίων και η είσπραξη των εσόδων του Κέντρου. 

(δ) Η προμήθεια, διαχείριση και διαφύλαξη των εφοδίων/υλικών των 
απαιτουμένων για την λειτουργία του Κέντρου. 

(ε) Η ευθύνη διαφύλαξης της περιουσίας του Κέντρου και η τήρηση 
στατιστικών στοιχείων. 

(στ) Η λογιστική παρακολούθηση του λογαριασμού των νοσηλευομέ- 
νων ασθενών, και η έκδοση δελτίων παροχής υπηρεσιών. 

3.2.2. Γραφείο Διατροφής. 

Στις αρμοδιότητες του Γραφείου αυτού εντάσσονται: 

(α) Οι δραστηριότητες οι οποίες σχετίζονται με τη διαμόρφωση δια¬ 
τροφικών σχημάτων ασθενών και προσωπικού και με την πληροφόρηση 
και εκπαίδευση των νοσηλευομένων και των ασθενών των Εξωτερικών 
Ιατρείων, οι οποίοι έχουν ανάγκη από ειδική διαιτητική αγωγή. 

(β) Οι επιστημονικές, οργανωτικές και διοικητικές δραστηριότητες οι 
οποίες σχετίζονται με τα τρόφιμα από την προμήθεια μέχρι την κατανά¬ 
λωσή τους. 

3.2.3. Γραφείο Επιστασίας. 

Στις αρμοδιότητες του Γ ραφείου αυτού εντάσσονται οι δραστηριότη¬ 
τες της καθαριότητας και της καλής εμφάνισης του Κέντρου και της 
εποπτείας των γενικών εργασιών και των μεταφορών. 

3.2.4. Γραφείο Ιματισμού. 

Οι αρμοδιότητες του Γραφείου αυτού είναι: 

(α) Ο καθαρισμός του ιματισμού προσωπικού και ασθενών. 

(β) Ο καθορισμός των λινοσκεπασμάτων των Νοσηλευτικών Μονά¬ 
δων. 

(γ) Η φύλαξη, επιδιόρθωση και διανομή ιματισμού/λινοσκεπασμά- 
των. 

3.2.5. Φαρμακείο. 

Στις αρμοδιότητες του Φαρμακείου εντάσσονται: 

(α) Η παραγγελία, παραλαβή, αποθήκευση και τέλος η διανομή φαρ¬ 
μάκων και άλλων φαρμακευτικών παρασκευασμάτων σε όλα τα Τμή¬ 
ματα και τις Νοσηλευτικές Μονάδες του Κέντρου. 

(β) Η προώθηση και προαγωγή της φαρμακευτικής, και η εκπαί¬ 
δευση και ενημέρωση στον τομέα αυτό. 

(γ) Ο επιστημονικός έλεγχος του συνταγολογίου και της συνταγο- 
γραφίας του Κέντρου. 

3.3. Τμήμα Τεχνικού. 

Οι αρμοδιότητες του Τμήματος αυτού είναι: 

(α) Ο προγραμματισμός και η εισήγηση εκτέλεσης των απαραιτήτων 
έργων κατασκευής, συντήρησης, ανανέωσης και διαρκούς βελτίωσης 
των κτιριακών και ηλεκτρομηχανολογικών εγκαταστάσεων (Η/Μ) του 
Κέντρου. 

(β) Η κατάρτιση μελετών εκτέλεσης έργων, η επίβλεψη εκτέλεσης 
αυτών και η ποσοτική και ποιοτική παραλαβή τους. 

(γ) Η συντήρηση των Η/Μ εγκαταστάσεων του Κέντρου και των 
εγκαταστάσεων παροχής ιατρικών αερίων ώστε να εξασφαλίζεται η 
ομαλή και ασφαλής λειτουργία των εγκαταστάσεων αυτών. 

(δ) Η συντήρηση των οχημάτων του Κέντρου. 

3.4. Τμήμα Βιοΐατρικής Τεχνολογίας. 

Το Τμήμα αυτό έχει την ευθύνη: 

(α) Της ορθολογικής χρήσης, της ομαλής λειτουργίας και της οργα¬ 
νωμένης τεχνικής υποστήριξης των μηχανημάτων ιατρικού εξοπλισμού 
του Κέντρου. 

(β) Του ποιοτικού ελέγχου, της ασφαλούς λειτουργίας των μηχανη¬ 
μάτων ιατρικού εξοπλισμού, και της εφαρμογής των διεθνών κανόνων 
ασφάλειας και προστασίας των ασθενών και του προσωπικού, συμπερι- 
λαμβανομένης της ακτινοπροστασίας. 

(γ) Της παρακολούθησης των τεχνολογικών εξελίξεων στην Βιοϊα- 
τρική Τεχνολογία και της μελέτης ένταξής των στο Κέντρο. 


(δ) Της εισήγησης προμήθειας νέου ιατρικού εξοπλισμ ή/και ανα¬ 
νέωσης του υπάρχοντος, της σύνταξης των σχετικών προδιαγραφών/ 
και της μελέτης, σύναψης και επίβλεψης συμβάσεων συντήρησης μηχα¬ 
νημάτων ιατρικού εξοπλισμού. 

(ε) Της τεχνολογικής υποστήριξης των ερευνητικών προγραμμά¬ 
των. 

(στ) Της ενημέρωσης και εκπαίδευσης του Προσωπικού του Κέντρου 
επί θεμάτων Βιοΐατρικής Τεχνολογίας, Ιατρικής Φυσικής, ακτινοπρο¬ 
στασίας και ασφάλειας προσωπικού. 

ΑΡΘΡΟ 8 

Στελέχωση Ιατρικής Υπηρεσίας 

Η Ιατρική Υπηρεσία στελεχώνεται από: 

(α) Ιατρούς πλήρους και αποκλειστικής απασχόλησης, οι οποίοι συ¬ 
γκροτούν το Τακτικό Ιατρικό Προσωπικό (ΤΙΠ) του Κέντρου. Οι ιατροί 
του ΤΙΠ κατατάσσονται σε τέσσερεις (4) ιεραρχικές βαθμίδες: 

(αΐ) τους Διεθυντές, οι οποίοι υπηρετούν με σύμβαση ορισμένου χρό¬ 
νου πενταετούς διάρκειας, 

(α2) τους Υποδιευθυντές, οι οποίοι υπηρετούν με σύμβαση ορισμένου 
χρόνου τετραετούς διάρκειας, 

(α3) τους Επιμελητές Α, οι οποίοι υπηρετούν με σύμβαση ορισμένου 
χρόνου τριετούς διάρκειας, 

(α4) τους Επιμελητές Β, οι οποίοι υπηρετούν με σύμβαση ορισμένου 
χρόνου τριετούς διάρκειας. 

Συνιστώνται ενενήντα (90) θέσεις ιατρών ΤΙΠ, ο·, .· -:νέμί 

νται κατά ιατρική ειδικότητα και ιεραρχική βαθμίδα 

Καρδιοχειρουργοί; Είκοσι τέσσερεις (24) θέσεις. 

Διευθυντές: Τρεις (3) θέσεις. 

Υποδιευθυντές: Τρεις (3) θέσεις. 

Επιμελητές Α: Εννέα (9) θέσεις. 

Επιμελητές Β: Εννέα (9) θέσεις. 

Ένας από τους Διευθυντές των τριών Καρδιοχειρουργικών Τμημά¬ 
των, ορίζεται με απόφαση του Δ.Σ. του Κέντρου, Προϊστάμενος των 
Τμημάτων αυτών. 

Αναισθησιολόγοι: Εννέα (9) θέσεις. 

Διευθυντές: Τρεις (3) θέσεις. 

Επιμελητές Α: Τρεις (3) θέσεις. 

Επιμελητές Β: Τρεις (3) θέσεις. 

Ένας από τους Διευθυντές τους Αναισθησιολογικού Τμήματος, ορί¬ 
ζεται με απόφαση του Δ.Σ. του Κέντρου, Προϊστάμενος του Τμήματος 
αυτού. 

Μονάδος Εντατικής και Ημιεντατικής Θεραπείας Καρδιοχειρουργικού 
Τομέα: Έντεκα (11) θέσεις. 

Διευθυντές: Μία (1) θέση. 

Υποδιευθυντές: Μία (1) θέση. 

Επιμελητές Α: Τρεις (3) θέσεις. 

Επιμελητές Β: Έξι (6) θέσεις. 

Καρδιολόγοι: Είκοσι έξι (26) θέσεις. 

Διευθυντές: Μία (1) θέση. 

Υποδιευθυντές: Τέσσερεις (4) θέσεις. 

Επιμελητές Α: Δώδεκα (12) θέσεις. 

Επιμελητές Β: Εννέα (9) θέσεις. 

Ακτινολόγοι: Πέντε (5) θέσεις. 

Διευθυντές: Μία (1) θέση. 

Επιμελητές Α: Δύο (2) θέσεις. 

Επιμελητές Β: Δύο (2) θέσεις. 

Μικροβιολόγοι/Αιματολόγοι/Βιοχημικοί: Δώδεκα (12) θέσεις. 

Διευθυντές: Μία (1) θέση. 

Υποδιευθυντές: Μία (1) θέση. 

Επιμελητές Α: Έξι (6) θέσεις. 

Επιμελητές Β: Τέσσερις (4) θέσεις. 

Ανασολόγοι: Δύο (2) θέσεις. , 

Διευθυντές: Μία (1) θέση. 

Επιμελητές Α: Μία (1) θέση. 

Παθολογοανατόμοι: Μία (1) θέση. 

Διευθυντές: Μία (1) θέση. 

(β) Ειδικευόμενους ιατρούς, οι οποίοι τοποθετούνται σε θέσεις ειδι- 
κευομένων ιατρών, οι οποίες έχουν συσταθεί από το Υπουργείο Υγείας, 
Πρόνοιας και Κοινωνικών Ασφαλίσεων. 

ΑΡΘΡΟ 9 

Στελέχωση Νοσηλευτικής Υπηρεσίας 

Η Νοσηλευτική Υπηρεσία στελεχώνεται από Νοσηλευτικό και άλλο 
βοηθητικό υγειονομικό προσωπικό των παρακάτω κλάδων, σε καθένα 
από τους οποίους συνιστώνται οι αντίστοιχα οριζόμενες θέσεις: 

1. Κλάδος Νοσηλευτών-τριών: Εκατόν Σαράντα πέντε (145) θέσεις. 

2. Κλάδος Βοηθών Νοσηλευτών-τριών: Σαράντα (40) θέσεις. 

3. Κλάδος Βοηθ. Υγειον. Προσωπικού: Σαράντα (40) θέσεις. 

Το προσωπικό του κλάδου αυτού θα προσφέρει υπηρεσίας Βοηθού 
Χειρουργείου, Βοηθού θαλάμου, Μεταφορέων Ασθενών και άλλες συνα¬ 
φείς υπηρεσίες, ανάλογα των εκάστοτε αναγκών του Κέντρου. 

ΑΡΘΡΟ 10 

Στελέχωση Διοικητικής Υπηρεσίας. 

Η Διοικητική Υπηρεσία στελεχώνεται από διοικητικό προσωπικό 
των παρακάτω κλάδων και ειδικοτήτων, σε καθένα από τους οποίους 
συνιστώνται οι αντίστοιχα οριζόμενες θέσεις: 

1. Κλάδος Διοικητικός - Οικονομικός: Είκοσι εννέα (29) θέσεις. 
Οι θέσεις του κλάδου αυτού κατανέμονται κατά Τμήμα και Γραφείο, 

ως εξής: 

Διοικητικός Διευθυντής: Μία (1) θέση. 

Γραφείο Προσωπικού: Δύο (2) θέσεις. 

Γραφείο Ιατρικών Φακέλλων: Δύο (2) θέσεις. 

Γραφείο Δημοσίων Σχέσεων: Μία (1) θέση. 

Γραφείο Οικονομικού: Εννέα (9) θέσεις, κατανεμημένες ως εξής: 
Οικ. Προϊστάμενος: Μία (1) θέση. 

Λογιστήριο: Έξι (6) θέσεις. 

Ταμείο: Δύο (2) θέσεις. 

Γραφείο Προμηθειών: Τρεις (3) θέσεις, κατανεμημένες ως εξής: 
Γραφ. Προμηθειών: Δύο (2) θέσεις. 

Υπεύθ. Αποθήκης: Μία (1) θέση. 

Γραφείο Κίνησης Ασθενών: Έντεκα (11) θέσεις, κατανεμημένες ως 
εξής: 

Γραφ. Κιν. Ασθενών: Έξι (6) θέσεις. 

Οδηγοί: Πέντε (5) θέσεις. 

2. Κλάδος Νομικός: Μία (1) θέση. 

Νομικός Σύμβουλος: Μία (1) θέση. 

3. Κλάδος Πληροφορικής: Πέντε (5) θέσεις. 

Οι θέσεις του κλάδου αυτού κατανέμονται στις ειδικότητες: 
Υπεύθυνος Πληροφορικής: Μία (1) θέση. 
Αναλυτές/Προγραμματιστές Η/Υ: Δύο (2) θέσεις. 

Στατιστικοί: Μία (1) θέση. 

Ειδ. Επιστήμονας Πληροφορικής: Μία (1) θέση. 

4. Κλάδος Ιατρικής Υποστήριξης: Τριάντα (30) θέσεις. 

Οι θέσεις του κλάδου αυτού κατανέμονται στις ειδικότητες: 
Βιοστατιστικοί: Μία (1) θέση. 

Χημικοί/Βιοχημικοί/Βιολόγοι: Τέσσερεις (4) θέσεις. 

Φαρμακοποιοί: Δύο (2) θέσεις. 

Διαιτολόγοι: Δύο (2) θέσεις. 

Παρασκευαστές Εργαστηρίων: Δεκαπέντε (15) θέσεις. 
Φυσικοθεραπευταί: Τρεις (3) θέσεις. 

Κοινωνικοί Λειτουργοί: Μία (1) θέση. 

Βοηθοί Φαρμακείου: Δύο (2) θέσεις. 

5. Κλάδος Διοικητικής Υποστήριξης: Εξήντα επτά (67) θέσεις. 

Οι θέσεις του κλάδου αυτού κατανέμονται στις ειδικότητες: 
Βιβλιθηκονόμοι: Μία (1) θέση. 

Γραμματείς Δ.Σ.: Μία (1) θέση υπαγόμενη απ’ ευθείας στο Δ.Σ. 
Γραμματείς: Είκοσι (20) θέσεις. 

Γραφείς Νοσηλ/κών Τμημάτων: Οκτώ (8) θέσεις. 

Τηλεφωνητές: Έξι (6) θέσεις. 

Προσωπικό Ασφαλείας: Είκοσι τέσσερεις (24) θέσεις. 

Βοηθοί Αποθηκαρίων: Δύο (2) θέσεις. 

Προσωπικό Υποδοχής: Τρεις (3) θέσεις. 


Κλητήρες: Δύο (2) θέσεις. 

6. Κλάδος Εστίασης και Επιστασίας: Σαράντα δύο (42) θέσεις. 

Οι θέσεις του κλάδου αυτού κατανέμονται στις ειδικότητες: 
Επιστάτης: Μία (1) θέση. 

Τεχνολόγοι Τροφίμων: Μία (1) θέση. 

Μάγειροι: Μία (1) θέση. 

Βοηθοί Μαγείρων: Τρεις (3) θέσεις. 

Τραπεζοκόμοι/Λαντζέρηδες: Δεκάεξι (16) θέσεις. 
Καθαριστές-τριες: Οκτώ (8) θέσεις. 
Πλύντες-τριες/Σιδερωτές-τριες: Οκτώ (8) θέσεις. 

Ράφτες-τριες: Δύο (2) θέσεις. 

Εργάτες: Δύο (2) θέσεις. 

7. Κλάδος Τεχνικός: Τριάντα επτά (37) θέσεις. 

Οι θέσεις του κλάδου αυτού κατανέμονται στις ειδικότητες: 
Μηχανολόγοι Μηχανικοί: Μία (1) θέση. 

Ηλεκτρολόγοι Μηχανικοί: Μία (1) θέση. 

Πολιτικοί Μηχανικοί: Μία (1) θέση. 

Τεχνολόγοι: Τρεις (3) θέσεις. 

Μηχανοτεχνίτες: Πέντε (5) θέσεις. 

Ηλεκτροτεχνίτες/Ηλεκτρονικοί: Οκτώ (8) θέσεις. 
Υδραυλικοί/Ψυκτικοί: Επτά (7) θέσεις. 

Εργατοτεχνίτες: Πέντε (5) θέσεις. 

Αποστειρωτές/Συσκευαστές Οδδϋ: Έξι (6) θέσεις. 

8. Κλάδος Βιοϊτρικής Τεχνολογίας: Είκοσι επτά (27) θέσεις. 

Οι θέσεις του κλάδου αυτού κατανέμονται στις ειδικότητες: 
Βιοϊτρικοί Μηχανικοί: Μία (1) θέση. 

Φυσικοί Ιατρικής: Τρεις (3) θέσεις. 

Τεχνολόγοι Ιατρικών Μηχ/των: Πέντε (5) θέσεις. 
Χειριστές/Τεχνικοί Αντλιών 
Εξωσωματικής Κυκλοφορίας: Έξι (6) θέσεις. 

Άρθρο 11 

Προϊστάμενοι Υπηρεσιών και Αναπληρωτές 

1. Της Ιατρικής Υπηρεσίας προΐσταται ένας εκ των προϊσταμένων 
των τριών (3) τομέων (Καρδιοχειρουργικού, Καρδιολογικού, Εργαστη¬ 
ριακού) της Υπηρεσίας αυτής, ο οποίος ορίζεται με απόφαση του Δ.Σ. 
του Κέντρου. Οι προϊστάμενοι, και οι αναπληρωτές αυτών, των τομέων, 
τμημάτων, μονάδων και εργαστηρίων της Ιατρικής Υπηρεσίας, επιλέ¬ 
γονται και τοποθετούνται με απόφαση του Δ.Σ. του Κέντρου. 

2. Οι προϊστάμενοι και οι αναπληρωτές αυτών, της Νοσηλευτικής 
και Διοικητικής Υπηρεσίας, καθώς και των αντιστοίχων τομέων, τμη¬ 
μάτων και αυτοτελών γραφείων, επιλέγονται και τοποθετούνται με 
απόφαση του Δ.Σ. του Κέντρου. 

Άρθρο 12 

Συντονιστική Επιτροπή 

1. Στο Κέντρο συνιστάται Συντονιστική Επιτροπή αποτελούμενη 
από: 

α) τον Γενικό Διευθυντή, ως πρόεδρο, 
β) τον Προϊστάμενο της Ιατρικής Υπηρεσίας, 
γ) τον Προϊστάμενο της Νοσηλευτικής Υπηρεσίας, 
δ) τον Προϊστάμενο της Διοικητικής Υπηρεσίας. 

2. Η Συντονιστική Επιτροπή συγκαλείται από τον Γενικό Διευθυντή, 
κατά την κρίση του, και είναι αρμόδια για τον συντονισμό των εργασιών 
των Υπηρεσιών του Κέντρου, την επίλυση προβλημάτων τα οποία προ¬ 
κύπτουν από τις επιμέρους δραστηριότητες αυτών, και για τον σχεδια- 
σμό και εφαρμογή κοινών προγραμμάτων. 

Άρθρο 13 

Διάκριση Προσωπικού 

Το προσωπικό του Ωνασείου Καρδιοχειρουργικού Κέντρου, πλην του 
Ιατρικού, διακρίνεται σε: 

α) Τακτικό προσωπικό, το οποίο προσλαμβάνεται με απόφαση του 
Δ.Σ. του Κέντρου και με ειδική σύμβαση για την κατάληψη των προβλε- 
πομένων από τον παρόντα κανονισμό οργανικών θέσεων. 

β) Έκτακτο προσωπικό, το οποίο προσλαμβάνεται με απόφαση του 
Δ.Σ. του Κέντρου, με ειδική σύμβαση ορισμένου χρόνου ή έργου και 
καθ’ υπέρβαση των οργανικών θέσεων, για την εξυπηρέτηση εκτάκτων 
αναγκών. 

γ) Δόκιμο προσωπικό, το οποίο προσλαμβάνεται με απόφαση του 
Δ.Σ.-του Κέντρου, υπό δοκιμασία ορισμένου χρόνου για την κατάληψη 
των προβλεπόμενων από τον παρόντα κανονισμό οργανικών θέσεων. 
Μέχρι της καταλήψεως των θέσεων αυτών το Δόκιμο προσωπικό εξο- 
μοιούται με το Έκτακτο, θεωρούμενο ως έχον συνάψει σύμβαση εργα¬ 
σίας ορισμένου χρόνου, ίσου με τον χρόνο δοκιμασίας. Ο χρόνος δοκιμα¬ 
σίας προσμετράται στον χρόνο υπηρεσίας του προσωπικού μετά την κα¬ 
τάληψη των αντιστοίχων οργανικών θέσεων. 

Άρθρο 14 

Προσλήψεις Προσωπικού 

1. Οι κατηγορίες, οι κλάδοι, οι ειδικότητες, ο αριθμός, τα απαιτού- 
μενα προσόντα, η διαδικασία επιλογής και η χρονική διάρκεια των συμ¬ 
βάσεων εργασίας του προς πρόσληψη προσωπικού, καθορίζονται με 
αποφάσεις του Δ.Σ. του Κέντρου, σύμφωνα με τις διατάξεις του άρθρου 
13 του ιδρυτικού νόμου (2012/92) του Ωνασείου Καρδιοχειρουργικού 
Κέντρου. 

2. Με απόφασή του, το Δ.Σ. του Κέντρου προσλαμβάνει το πάσης φύ- 
σεως προσωπικό. Οι διατάξεις των περιπτώσεων στ της παραγράφου 1 
του άρθρου 11 και β της παραγράφου 3 του άρθρου 12 του ιδρυτικού 
νόμου του Ωνασείου Καρδιοχειρουργικού Κέντρου (2012/92), έχουν εν 
προκειμένω, εφαρμογή μόνο για την εκτέλεση των αποφάσεων του Δ.Σ. 

3. Κατά την προκήρυξη επιλογής και πρόσληψης του Τακτικού και 
Δόκιμου προσωπικού, το Δ.Σ. του Κέντρου δύναται να καθορίζει το όριο 
ηλικίας εισόδου και εξόδου, τηρουμένων των εκάστοτε ισχυουσών σχετι¬ 
κών διατάξεων της Εργατικής Νομοθεσίας. 

ΑΡΘΡΟ 15 

Χρονική Διάρκεια Εργασίας - Αποδοχές Προσωπικού 

Η χρονική διάρκεια εργασίας, οι αποδοχές και άλλες παροχές όλων 
των προσλαμβανομένων στο Ωνάσειο Καρδιοχειρουργικό Κέντρο καθο¬ 
ρίζονται με συμβάσεις οι οποίες υπογράφονται αφ’ ενός από αυτούς και 
αφ’ ετέρου από τον Πρόεδρο του Δ.Σ. ή τον Γενικό Διευθυντή, σύμφωνα 
με τις διατάξεις των άρθρων 11 και 12 του ιδρυτικού νόμου του Ωνα¬ 
σείου Καρδιοχειρουργικού Κέντρου (2012/92). 

ΑΡΘΡΟ 16 

Καθήκοντα και Υποχρεώσεις Προσωπικού 

1. Μέχρι της καταρτίσεως, σύμφωνα με τις διατάξεις του άρθρου 15 
του ιδρυτικού νόμου (2012/92) του Ωνασείου Καρδιοχειρουργικού Κέ¬ 
ντρου, των Εσωτερικών Κανονισμών Λειτουργίας των Υπηρεσιών, τα 
καθήκοντα, οι υποχρεώσεις και τα δικαιώματα όλων των προσλαμβα¬ 
νομένων στο Κέντρο θα καθορίζονται αφ’ ενός με συμβάσεις οι οποίες 
υπογράφονται αφ’ ενός από αυτούς και αφ’ ετέρου από τον Πρόεδρο του 
Δ.Σ. ή τον Γ ενικό Διευθυντή, σύμφωνα με τις διατάξεις των άρθρων 11 
και 12 του προαναψερθέντος νόμου, και αφ’ ετέρου με εγκυκλίους και 
οδηγίες του Γενικού Διευθυντή προς όλους τους εργαζόμενους στο Ωνά- 
σειο Καρδιοχειρουργικό Κέντρο. 

2. Οι εργαζόμενοι στο κέντρο, με οποιοσδήποτε ιδιότητα, οφείλουν, 
εντός τριάντα (30) ημερολογιακών ημερών από την έγκριση, σύμφωνα 
με το άρθρο 15 του προαναφερθέντος νόμου, του παρόντος και του εκά¬ 
στοτε, κατά τροποποίηση, κανονισμού του Ωνάσειου Καρδιοχειρουργι¬ 
κού Κέντρου από τον Υπουργό Υγείας, Πρόνοιας και Κοινωνικών 
Ασφαλίσεων, να δηλώνουν, με έγγραφό τους, ότι αποδέχονται τις διατά¬ 
ξεις αυτού ως αναπόσπαστο μέρος της συμβατικής τους σχέσης με το 
Κέντρο. Η μη εμπρόθεσμη υποβολή της δήλωσης του άρθρου αυτού εκ 
μέρους οιουδήποτε εργαζομένου ισοδυναμεί με υποβολή παραίτησης. 

ΑΡΘΡΟ 17 

Άδειες Απουσίας Προσωπικού 

1. Οι άδειες του προσωπικού του Ωνασείου Καρδιοχειρουργικού Κέ¬ 
ντρου διακρίνονται σε: 

α) Άδειες κανονικές. 

β) Άδειες ασθένειας. 

γ) Άδειες άνευ αποδοχών. 

δ) Άδειες ειδικές, μετά ή άνευ αποδοχών (γάμου, κυήσεως, λοχείας, 
γονική, εκπαιδευτική, κ.λπ.). 

Όλες οι άδειες χορηγούνται σύμφωνα με τα όσα ορίζουν οι οικείοι νό¬ 
μοι και οι Υπουργικές αποφάσεις, στον ιδιωτικό τομέα. 

2. Η κανονική άδεια χορηγείται μετά από εκτίμηση των υπηρεσια¬ 
κών αναγκών του Κέντρου και η διάρκειά της καθορίζεται βάσει της 


εκάστοτε ισχύουσας νομοθεσίας. Είναι δε δυνατόν να ανακληθεί για λό¬ 
γους υπηρεσιακής ανάγκης ή να διακοπεί κατόπιν αιτήσεως του ενδια¬ 
φερομένου και μετά από εκτίμηση των προβαλλομένων λόγων διακο¬ 
πής. Το προσωπικό οφείλει αμέσως μετά την λήξη της άδειας να επα- 
νέλθει στη θέση του. Υπέρβαση κανονικής άδειας ισοδυναμεί με αδικαιο¬ 
λόγητη απουσία, αποτελεί πειθαρχικό παράπτωμα και δεν οφείλονται 
αποδοχές για το χρονικό διάστημα που διαρκεί. 

3. Το προσωπικό που για λόγους ασθένειας αδυνατεί να εκτελέσει την 
υπηρεσία του, δικαιούται άδεια ασθένειας με αποδοχές, που καλύπτο¬ 
νται από το ασφαλιστικό φορέα και το Κέντρο. Η διάρκεια της άδειας 
ασθένειας καθώς και οι όροι και οι προϋποθέσεις χορήγησής της καθορί¬ 
ζονται βάσει της εκάστοτε ισχύουσας νομοθεσίας. Το Κέντρο διατηρεί το 
δικαίωμα να ελέγξει την δηλωθείσα ασθένεια με ιατρό της επιλογής του. 

4. Σε εξαιρετικές περιπτώσεις, είναι δυνατόν να χορηγείται στο προ¬ 
σωπικό, κατόπιν γραπτής αιτήσεώς του, μετά από εκτίμηση των υπηρε¬ 
σιακών αναγκών του Κέντρου, με απόφαση του Γ ενικού Διευθυντή ή του 
Προέδρου του Δ.Σ. κατά περίπτωση, άδεια άνευ αποδοχών της οποίας η 
διάρκεια δεν υπερβαίνει τους τρεις (3) μήνες. Για χορήγηση άδειας άνευ 
αποδοχών χρονικής διάρκειας μεγαλύτερης των τριών (3) μηνών, αρ¬ 
μόδιο είναι το Δ.Σ. του Κέντρου. 

5. Η χορήγηση ειδικών αδειών μετά ή άνευ αποδοχών υπόκειται 
στους όρους και τις προϋποθέσεις οι οποίες καθορίζονται από την εκά¬ 
στοτε ισχύουσα νομοθεσία. Ειδικότερα, όσον αφορά στις εκπαιδευτικές 
άδειες και στις άδειες για παρακολούθηση, σχετικών με το αντικείμενο 
των εργασιών του Κέντρου, σεμιναρίων στο εξωτερικό ή στο εσωτερικό, 
αυτές χορηγούνται με απόφαση του Δ.Σ. του Κέντρου, εφόσον οι υπηρε¬ 
σιακές ανάγκες του Κέντρου, κατά την απόλυτη κρίση του Δ.Σ., το επι¬ 
τρέπουν, και για διάστημα μη υπερβαίνουν τα δύο (2) χρόνια. 

ΑΡΘΡΟ 18 

Πειθαρχική Δικαιοδοσία - Πειθαρχικά Παραπτώματα 
Πειθαρχικές Ποινές 

1. Πειθαρχική Δικαιοδοσία. 

α) Πειθαρχικοί προϊστάμενοι είναι ο Πρόεδρος του Δ.Σ. του Κέντρου, 
ο Γενικός Διευθυντής και οι προϊστάμενοι των Υπηρεσιών. 

β) Πειθαρχική Δικαιοδοσία ασκούν οι πειθαρχικοί προϊστάμενοι και 
το Δ.Σ. του Κέντρου. 

2. Πειθαρχικά Παραπτώματα. 

α) Κάθε παράβαση με πράξη ή παράλειψη υπηρεσιακού καθήκοντος 
η οποία είναι δυνατόν να καταλογισθεί, θεωρείται πειθαρχικό παρά¬ 
πτωμα. Το υπηρεσιακό καθήκον προσιδιορίζεται από τις υποχρεώσεις οι 
οποίες απορρέουν τόσο από τον κανονισμό του Κέντρου και τις συμβά¬ 
σεις, τις οδηγίες και εντολές της Διοίκησης, όσο και από την φύση της 
υπηρεσίας και την γενική διαγωγή την οποία επιδεικνύει ο εργαζόμενος. 

β) Η δίωξη του πειθαρχικού παραπτώματος αποτελεί υποχρέωση 
των αρμοδίων οργάνων και η απόφαση για την επιβολή πειθαρχικών 
ποινών ανήκει στα αρμόδια πειθαρχικά όργανα. 

γ) Πειθαρχικά παραπτώματα είναι και: 

- η κατ’ επανάληψη προσφορά εργασίας σε μικρότερο χρόνο του κα¬ 
νονικού ωραρίου, 

- η αυθαίρετη και αδικαιολόγητη απουσία, 

- η απασχόληση, κατά τη διάρκεια της εργασίας, με ξένα προς τις 
δραστηριότητες του Κέντρου έργα, 

- η παράλειψη άσκησης υπηρεσιακού ελέγχου και επίβλεψης, 

- η μη ευσυνειδητή και αντικειμενική κρίση των υφισταμένων, 

- η αδικαιολόγητη μειωμένη απόδοση και γενικά η εκ προθέσεως 
πλημμελής εκτέλεση των υπηρεσιακών καθηκόντων, 

- η άρνηση ή η αδικαιολόγητη παρέκλιση εκτελέσεως των υπηρεσια¬ 
κών εντολών και οδηγιών της Διοικήσεως, 

- η χρησιμοποίηση των υπηρεσιακών πληροφοριών και στοιχείων, 
και δη για την αποκόμιση προσωπικού οφέλους, 

- η αποδοχή από εργαζόμενο οποιασδήποτε υλικής εύνοιας, προερ¬ 
χόμενης από πρόσωπα, τις υποθέσεις των οποίων διαχειρίζεται ή πρό¬ 
κειται να διαχειρισθεί, υπό οιανδήποτε ιδιότητα, 

- η κατάχρηση εξουσίας, η απρεπής ή βάναυση συμπεριφορά, η απο- 
σιώπιση και η μη εξέταση των υποβαλλομένων παραπόνων, 

- η συστηματική ή αποδεδειγμένη αδιαφορία για την περιουσία ή 
διαφύλαξη των συμφερόντων και της περιουσίας του Κέντρου, όπως και 
η αδικαιολόγητη φθορά και εγκατάλειψη των περιουσιακών του στοι¬ 
χείων, 

- η χρήση των περιουσιακών στοιχείων του Κέντρου για λόγους 

άσχετους με τις δραστηριότητες του Κέντρου, 

- η αδικαιολόγητη άρνηση, σε περίπτωση ασθένειας, υποβολής σε 
εξέταση από τα αρμόδια όργανα της υγειονομικής υπηρεσίας του Κέ¬ 
ντρου ή του ασφαλιστικού φορέα, 

- η χρησιμοποίηση του προσωπικού του Κέντρου για ατομικές υπο¬ 
θέσεις, έστω και έναντι αμοιβής, 

- η χωρίς την έγκριση της Διοικήσεως απασχόληση σε άλλο εργο¬ 
δότη, άσκηση επιχειρησιακής δραστηριότητας για ίδιο λογαριασμό, και 
η συμμετοχή σε Διοικητικά Συμβούλια ανώνυμων εταιρειών και νοση¬ 
λευτικών ιδρυμάτων, 

- η καταδίκη για κακούργημα ή για κάποιο από τα πλημμελήματα 
κλοπής, υπεξαίρεσης, απάτης, πλαστογραφίας, εκβίασης και περί ναρ¬ 
κωτικών, 

- η πάσης φύσεως κατάχρηση, απάτη, απιστία, περί την διαχείρηση, 
ως και ή οιαδήποτε δωροληψία από εργολάβους, προμηθευτές, πελά¬ 
τες, και ασθενείς. 

δ) Η υποτροπή θεωρείται ως ιδιαιτέρως επιβαρυντική περίπτωση 
κατά την επιβολή της ποινής. 

3. Πειθαρχικές Ποινές που επιβάλλονται στα παραπάνω παραπτώ¬ 
ματα: 

α) Ποινή Επιπλήξεως: η Ποινή αυτή είναι δυνατόν να επιβληθεί από 
όλους τους πειθαρχικούς προϊσταμένους. 

β) Ποινή Προστίμου: η Ποινή αυτή είναι δυνατόν να επιβληθεί από 
όλους τους πειθαρχικούς προϊσταμένους. Το ύψος του προστίμου του δυ- 
ναμένου να επιβληθεί από καθένα πειθαρχικό προϊστάμενο, εξαρτάται 
από την ιεραρχική βαθμίδα στην οποία ανήκει, και συγκεκριμένα: 

- Προϊστάμενος Υπηρεσίας: έως το ένα έκτο (1/6) των μηνιαίων 
αποδοχών. 

- Γενικός Διευθυντής: έως το ένα τρίτο (1/3) των μηνιαίων αποδο- 
χών. 

- Πρόεδρος του Δ.Σ. έως τα ήμισυ (1 /2) των μηνιαίων αποδοχών. 

- Δ.Σ. του Κέντρου: έως το σύνολο των μηνιαίων αποδοχών. 

γ) Οριστική Απόλυση: Η ποινή αυτή επιβάλλεται, με καταγγελία της 
Συμβάσεως Εργασίας, εφόσον το παράπτωμα αυνιστά σπουδαίο λόγο 
σύμφωνα με το άρθρο 672 του Αστικού Κώδικα. 

4. Οι αποφάσεις των πειθαρχικών προϊσταμένων υπόκεινται σε έφεση 
ενώπιων του Δ.Σ. του Κέντρου. Έφεση κατά πειθαρχικής αποφάσεως 
είναι δυνατόν να ασκηθεί είτε από το καταδικασθέντα και εντός δέκα πέ¬ 
ντε (15) ημερών από της κοινοποιήσεως της αποφάσεως σ’ αυτόν, είτε, 
υπέρ της διοικήσεως, από ανώτερο πειθαρχικό προϊστάμενο. 

ΑΡΘΡΟ 19 
Λύση Σχέση Εργασίας 

Η λύση σχέσης εργασίας απασχολουμένου στο Κέντρο επέρχεται με 
τον θάνατο, την παραίτηση, την απόλυση, ή την έκπτωσή του, καθώς 
επίσης και με την καταγγελία της συμβάσεώς του. 

ΑΡΘΡΟ 20 

Επιτροπή Ιατρικής Δεοντολογίας και Ηθικής 
Κλινικών Ερευνών 

Στην Ιατρική Υπηρεσία του Κέντρου συνιστάται και λειτουργεί η μό¬ 
νιμη ιατρική επιτροπή Ιατρική Δεοντολογία και Ηθικής Κλινικών Ερευ¬ 
νών. Έργο της επιτροπής αυτής είναι αφ’ ενός μεν η παρακολούθηση 
και εξέταση κάθε πληροφορίας ή καταγγελίας σχετικά με αντιδεοντολο¬ 
γική συμπεριφορά μελών του ιατρικού προσωπικού, και η υποβολή σχε¬ 
τικών εκθέσεων-πορισμάτων προς το Δ.Σ. του Κέντρου, αφ’ ετέρου δε η 
εξέταση των προτεινομένων πρωτοκόλλων κλινικών ερευνών, σύμφωνα 
με την Συνθήκη του Ελσίνκι. 

Η σύνθεση και ο τρόπος λειτορυγίας της επιτροπής καθορίζονται με 
απόφαση του Δ.Σ. του Κέντρου. 

ΑΡΘΡΟ 21 

Επιστημονικοί και Ειδικοί Σύμβουλοι 

Για την εξυπηρέτηση εκτάκτων αναγκών, το Δ.Σ. του Κέντρου δύνα- 
ται με αποφάσεις του, σύμφωνα με τις διατάξεις της παραγράφου 4 του 
άρθρου 13 του ιδρυτικού νόμου (2012/92) του Ωνασείου Καρδιοχει¬ 
ρουργικού Κέντρου, να αναθέτει σε επιστήμονες ή άλλους ειδικούς, με 
συμβάσεις, την εκτέλεση συγκεκριμένων έργων. Επίσης με αποφάσεις 
του, το Δ.Σ. του Κέντρου δύναται να επιλέγει και να χρίζει διακεκριμμέ- 
νους Έλληνες και ξένους επιστήμονες ώς Άμισθους Επιστημονικούς 
Συμβούλους του Ωνασείου Καρδιοχειρουργικού Κέντρου. 


Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 10 Νοεμβρίου 1992 

Ο ΥΠΟΥΡΓΟΣ 

Γ. ΣΟΥΡΛΑΣ 
-+- 

Αριθ. Ε.Κ. 405 (2) 

Τροποποίηση του Καταστατικού της «ΙΝΤΕΚΤΚυδΤ Α.Ε.Δ.Α.Κ.» και 
αύξηση του μετοχικού της Κεφαλαίου. 

(Απόφαση της 124/3.11.92 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυλακίου, Αμοι¬ 
βαία Κεφάλαια, διατάξεις εκσυγχρονισμού και εξυγιάνσεως της Κεφα¬ 
λαιαγοράς και άλλες διατάξεις». 

2. Τον Ν. 1806/88 για την «Τροποποίηση της Νομοθεσίας για τα 
Χρηματιστήρια και άλλες διατάξεις». 

3. Τα Πρακτικά της 30ης 9.92 της Έκτακτης Γενικής Συνέλευσης 
της «ΙΝΤΕΚΤΚυδΤ Α.Ε.Δ.Α.Κ.». 

4. Την από 5.10.92 αίτηση της Εταιρίας. 

5. Την εισήγηση του Δημ. Γκούμα, αποφασίζει ομόφωνα: 

Εγκρίνει την τροποποίηση του άρθρου 5 του καταστατικού της Εται¬ 
ρείας «ΙΝΤΕΚΤΚΙΙ5Τ Α.Ε.Δ.Α.Κ.» και την αύξηση του μετοχικού της 
κεφαλαίου κατά 100.000.000 δρχ. δια της κεφαλαιοποιήσεως ισόπο¬ 
σου μέρους των φορολογηθέντων αποθεματικών της εταιρείας, εκδιδο- 
μένων δέκα χιλιάδων (10.000) ονομαστικών μετοχών ονομαστικής 
αξίας δέκα χιλιάδων (10.000) δραχμών εκάστης. 

Το μετοχικό κεφάλαιο της εταιρείας ανέρχεται συνολικά σε 
115.000.000 δρχ. και διαιρείται σε 11.500 μετοχές ονομαστικής 
αξίας 10.000 δρχ. εκάστη. 

Η παρούσα να δημοσιευθεί στην Εφημερίδα της Κυβερνήσεως. 

Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

- ♦ - 

Αριθ. Ε.Κ. 541 (3) 

Μεταβίβαση μετοχών της «ΛΕΩΝ ΔΕΠΟΛΑΣ ΧΡΗΜΑΤΙΣΤΗ¬ 
ΡΙΑΚΗ Α.Ε.». 

ΑΠΟΦΑΣΗ 

της 124ης/3.11.1992 Συνεδρίασης 
της Επιτροπής Κεφαλαιαγοράς 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1806/88 για την «Τροποποίηση της Νομοθεσίας για τα 
Χρηματιστήρια και άλλες διατάξεις». 

2. Τον Ν. 1969/91 «Εταιρείες Επενδύσεων Χαρτοφυλακίου, Αμοι¬ 
βαία Κεφάλαια διατάξεις της Κεφαλαιαγοράς και άλλες διατάξεις». 

3. Την απόφαση της Επιτροπής Κεφαλαιαγοράς της 65/9.1.91/ 
ΘΕΜΑ 2ο για την ίδρυση της «ΛΕΩΝ ΔΕΠΟΑΑΣ Α.Χ.Ε.». 

4. Την από 30.10.92 αίτηση της Εταιρείας 

5. Την εισήγηση της Αντ. Τζαρτζάνου, αποφασίζει ομόφωνα: 

Παρέχει την άδειά της για τη μεταβίβαση 4000 μετοχών (ποσοστό 
2%) της Εταιρείας «ΛΕΩΝ ΔΕΠΟΑΑΣ Α.Χ.Ε.» από τον Πέτρο Σαλπά 
στο Λέοντα Δεπόλα. 

Η παρούσα να δημοσιευθεί στην Εφημερίδα της Κυβερνήσεως. 

Ο Προέδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. Ε.Κ. 465 (4) 

Ορισμός του Νικολάου Κατσόμαλου ως Β' Χρηματιστηριακού Εκπρο¬ 
σώπου της ΑΒΑΞ ΧΡΗΜΑΤΙΣΤΗΡΙΑΚΗΣ Α.Ε. 
ΑΠΟΦΑΣΗ 

της 124ης/3.11.1992 Συνεδρίασης 
της Επιτροπής Κεφαλαιαγοράς 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1806/88 για την «Τροποποίηση της Νομοθεσίας για τα 
Χρηματιστήρια και άλλες διατάξεις». 

2. Τον Ν. 1969/91 «περί Εταιρειών Επενδύσεων Χαρτοφυλακίου 
και Αμοιβαίων Κεφαλαίων». 


3. Την απόφαση της 118ης/4.8.92 Συνεδρίασης της Επιτροπής Κε¬ 
φαλαιαγοράς, Θέμα 14ο για άδεια Χρηματιστηριακού Εκπροσώπου 
στον Νικόλαο Κατσόμαλο. 

4. Την απόφαση της 71ης/27.2.91 Συνεδρίασης της Επιτροπής Κε¬ 
φαλαιαγοράς, Θέμα 8ο για την ίδρυση της ΑΒΑΞ Α.Χ.Ε. 

5. Την από 22.10.92 αίτηση της Εταιρείας. 

6. Την εισήγηση της Αντ. Τζαρτζάνου, αποφασίζει ομόφωνα: 

Εγκρίνει το διορισμό του Νικολάου Κατσόμαλου ως β' Χρηματιστη¬ 
ριακού Εκπροσώπου της Εταιρείας «ΑΒΑΞ Α.Χ.Ε.». 

Η παρούσα να δημοσιευθεί στην Εφημερίδα της Κυβερνήσεως. 

Ο Προέδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


_ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ [ΤΕΥΧΟΣ ΛΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΟΒ 

λειτουργούν καθημερινά αηό 8.00’ έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
ν* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Κσποδιστρίου 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ. 120 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

β) 

» 

» 

» 

Β’ 

Υ) 

» 

» 

» 

Γ' 

δ) 

» 

» 

» 

Δ' 

ε) 

» 

» 

» 

Αναπτυξιακών Πράξεων 

στ) 

» 

» 

» 

Ν.Π.Δ.Δ. 

ζ) 

» 

» 

» 

ΠΑΡΑΡΤΗΜΑ 

η) 

» 

» 

» 

Δελτ. Εμπ.& Βιομ. Ιδ. 

θ) 

» 

» 

» 

Αν. Ειδικού Δικαστηρίου 

ι) 

» 

» 

» 

Α.Ε. & Ε.Π.Ε. 


ια) Για όλα τα Τεύχη 


13.000 

23.000 

7.000 

22.000 

15.000 

7.000 

4.000 

7.000 

2.000 

50.000 

100.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















